אלפרד מולינה

אלפרד מולינה (באנגלית: Alfred Molina; נולד ב-24 במאי 1953) הוא שחקן קולנוע בריטי-אמריקאי. התפרסם בזכות תפקידיו בתור ד"ר אוקטופוס בסרט "ספיידרמן 2", בתור הרוזן דה-רנו ב"שוקולד" ובתור דייגו ריברה בסרט "פרידה". נולד בפדינגטון שבמרכז לונדון שבאנגליה, לאב מהגר מספרד ולאם מהגרת מאיטליה. גדל בחיק הוריו, אסטבן וג'ובנה (לבית בונלי), בבית משפחה ממעמד הביניים. גדל בשכונת נוטינג היל. החל ללמוד משחק ב"בית ספר גילדהול למוזיקה ודרמה". הופעתו הראשונה הייתה ב-1978 בסיטקום הבריטי "לוזרים". בכורה קולנועית ערך ב-1981 בסרטו של סטיבן ספילברג "שודדי התיבה האבודה", לסרט לוהק לתפקיד קטן בתור סאטיפו מדריכו של אינדיאנה ג'ונס (האריסון פורד). פרץ ב-1985 בשני תפקידים ראשיים בדרמה "מכתב לברז'נייב" ובפנטזיה הקומית של ריצ'רד דונר "ליידי נץ" בדמותו של סזר. לקראת סוף העשור עבד בדרמה הביוגרפית העצמאית של סטיבן פרירס "זקוף ת'אוזן". הועמד בשנת 1989 (לפרס באפט"א) על תפקידו בסדרת הדרמה "רואה חשבון". שיחק בתחילת שנות ה-90 בשני עיבודים קולנועיים לספרים, "לא בלי בתי" שם גילם את הדוקטור האיראני-אמריקאי ו"אפריל הקסום" בתור מלרש ווילינקס. שיחק במערבון ההימורים "מווריק" המבוסס על סדרת טלוויזיה. ב-1995 גילם את ד"ר סטפאן ארדן בסרט האימה האירוטי "מין מסוכן", כמו כן גם שיחק בתפקיד קטן של איש עסקים מושחת במערבון השחור לבן "איש מת" של ג'ים ג'רמוש. מולינה עבד עם הבמאי פול תומאס אנדרסון בשני סרטים "לילות בוגי" בו שיחק את סוחר הסמים ראהד ג'קסון וב"מגנוליה" בתור סולומון סולומון. כיכב בתפקיד ראשי בתור הרוזן דה-רנו בסרטו של לאסה הלסטרם "שוקולד", שנתיים לאחר מכן קיבל את התפקיד הביוגרפי של הצייר המקסיקני הכריזמטי דייגו ריברה בסרט "פרידה" המבוסס על חייה של אשתו הציירת פרידה קאלו (סלמה הייק), התפקיד הקנה למולינה מועמדות לפרס באפט"א לשחקן המשנה הטוב ביותר. ב-2003 הופיע בתפקיד ד"ר מליק הפסיכיאטר של הרוצח הפסיכופת מלקולם ריברס במותחן האימה "זהות" ובאחת האפיזודות בסרטו של ג'ים ג'רמוש "קפה וסיגריות". בשנת 2004 גילם מולינה את תפקיד הנבל דוקטור אוטו אוקטביוס אויבו של ספיידרמן (טובי מגוויר) בסרט שהיה לאחד משלושת שוברי הקופות הגדולים ביותר באותה שנה "ספיידרמן 2", השני בטרילוגיית הסרטים של סם ריימי. הופיע בדמותו הספרותית של הבישוף מנואל ארינגרוסה בשובר הקופות מספר 2 של 2006 בבימויו של רון הווארד "צופן דה וינצ'י". תפקידו בתור סופר הילדים ריצ'רד סוסקינד בסרטו של לאסה הלסטרם "התרמית" זכה להערכה רבה בשנת 2007, באותה שנה גם הצטלם לסרט "הבוגד הקטן" שהוא עיבוד לספרו של עמוס עוז "פנתר במרתף" וגילם קצין בריטי לקראת סיום תקופת המנדט. מולינה הועמד בפעם השנייה לפרס האקדמיה הבריטית ב-2009 על הופעתו בתור ג'ק מלור אביה השמרן של ג'ני (קארי מאליגן) בדרמת ההתבגרות הבריטית "לחנך את ג'ני". שיחק בסרט "הפנתר הוורוד 2" הרימייק השני לסדרת הילדים. ב-2010 השתתף בשני שוברי קופות קיציים "הנסיך הפרסי: חולות הזמן" בתור השייח עומר ו"שוליית המכשף" בתור מקסים הורבאת' יריבו של בלתזאר בלייק (ניקולס קייג'). מלבד קריירה קולנועית מולינה התפרסם גם בתור שחקן תיאטרון מוכשר והועמד לשלושה פרסי טוני על הופעותיו במחזות "אומנות", "RED" ובמחזמר "כנר על הגג" בברודוויי בתפקיד של טוביה החולב. בשנת 2014 שיחק בסרט הטלוויזיה הלב הרגיל, ששודר בערוץ HBO. בשנת 2017 שיחק בסרט הדרמה "גיבור אמריקאי" לצד ג'רארד באטלר וגרטשן מול. באותה שנה החל לשחק בסדרת האתנולוגיה "אויבות", שנוצרה ונכתבה על ידי ראיין מרפי, לצידן של ג'סיקה לאנג וסוזן סרנדון. מולינה נישא בשנת 1986 לשחקנית ג'יל גאסקוין (אנ') המבוגרת ממנו ב-16 שנה בטאוור האמלטס, לונדון. למולינה בת אחת רייצ'ל ממערכת יחסים קודמת ושני בנים חורגים מנישואיה הראשונים של אשתו. מאז 2019 הוא בזוגיות עם הבמאית האמריקאית ג'ניפר לי. מתגורר בקליפורניה. ב-2004 מולינה התאזרח גם כאמריקאי. בבחירות לנשיאות 2016 הוא תמך במועמד הדמוקרטי ברני סנדרס. בנוסף לאנגלית, הוא דובר גם ספרדית ואיטלקית שוטפת (מאביו ומאמו). שודדי התיבה האבודה (1981) בינתיים (1984) מכתב לברז'נייב (1985) ליידי נץ (1985) זקוף ת'אוזן (1987) לא בלי בתי (1991) אפריל הקסום (1992) המשפט (1993) מאבריק (1994) מין מסוכן (1995) דוטי פרז מחפשת אהבה (1995) איש מת (1995) ללא מסתור (1995) לפני ואחרי (1996) אנה קארנינה (1997) לילות בוגי (1997) האיש שידע מעט מדי (1997) מתחזים (1998) מצילים: סיפורי אומץ: שתי משפחות (1998) - סרט טלוויזיה פרש מצחוק (1999) מגנוליה (1999) שוקולד (2000) טקסס ריינג'רס (2001) רצח באוריינט אקספרס (2001) סרט טלוויזיה פרידה (2002) למות על הנוף (2002) חיים בלעדי (2003) קפה וסיגריות (2003) לות'ר (2003) ספיידרמן 2 (2004) למות על הנוף (2005) צופן דה וינצ'י (2006) כטוב בעיניכם (2006) התרמית (2007) משי (2007) עשרת הדיברות (2007) ירח וכוכבים (2007) הבוגד הקטן (2007) תירגע, סקובי דו! (2007) אין כמו החגים (2008) לחנך את ג'ני (2009) הפנתר הוורוד 2 (2009) בלתי נתפס (2009) וונדר וומן (סרט אנימציה) (2009) הנסיך הפרסי: חולות הזמן (2010) שוליית המכשף (2010) חטיפה (2011) בית ספר למפלצות (2013, דיבוב) Bless Me, Ultima‏ (2013) הלב הרגיל (2014) בחזרה לאפס (2014) אהבה היא מוזרה (2014) מזיעים (2014) הנביא (2014) - דיבוב Heavenly Sword‏ (2014) - דיבוב לעולם לא תהיה לנו את פריז (2014) קסם מוזר (2015) - דיבוב הסוד שבעיניים‏ (2015) ערים תאומות (2016) - סרט טלוויזיה כתבת אמריקאית (2016) לצבוע בשחור (2016) Message from the King‏ (2016) גיבור אמריקאי (A Family Man)‏ (2016) Donald Trump's The Art of the Deal: The Movie‏ (2016) המועמד המוביל (2018) Henchmen‏ (2018) - דיבוב ראלף שובר את האינטרנט (2018, דיבוב) סגן הנשיא (2018) אל תעזבי (2019) ג'ודי הקדושה (2019) לשבור את הקרח 2 (2019, דיבוב) לשטן יש שם (2020) צעירה מבטיחה (2020) איש המים (2020) ספיידרמן: אין דרך הביתה (2021) עיפרון הקסם (2024) The Instigators‏ (TBA) בראם ואליס (2003) Monday Mornings ‏(2013) מטאדור (2014) ריק ומורטי (2014) - דיבוב השוטר גרזן (2015) - דיבוב דרוש גיבור (2015) קרוב לאויב (2016) מת על הבמה (2017) אני מרגישה רע (2018) הפכים סולארים (2020) - דיבוב מפלצות בע"מ בעבודה (2021) - דיבוב מאיה ושלושת הלוחמים (2021-הווה) - דיבוב שאגה (2022) Praise Petey (2023) - דיבוב מדיה וקבצים בנושא אלפרד מולינה בוויקישיתוף אלפרד מולינה, במסד הנתונים הקולנועיים IMDb (באנגלית) אלפרד מולינה, באתר "אידיבי", מאגר הידע העברי לקולנוע ישראלי ועולמי אלפרד מולינה, באתר AllMovie (באנגלית) אלפרד מולינה, באתר Rotten Tomatoes (באנגלית) אלפרד מולינה, באתר Box Office Mojo (באנגלית) אלפרד מולינה, במסד הנתונים הקולנועיים KinoPoisk (ברוסית) אלפרד מולינה, באתר MusicBrainz (באנגלית) אלפרד מולינה, באתר Discogs (באנגלית)